**Luca Hänni** (fødd 8. oktober 1994) er ein sveitsisk songar, låtskrivar og modell. Han slo gjennom då han vann den niande sesongen av *Deutschland sucht den Suparstar* i 2012. Hänni representerte Sveits i Eurovision Song Contest 2019 med songen «She Got Me». Songen enda på fjerdeplass, den beste plasseringa til Sveits på 26 år.

Bakgrunn
--------

Hänni vart fødd i den sveitsiske hovudstaden Bern i 1994. Allereie i barnehagen fekk Hänni undervising i trommar, og som niåring lærte han eigenhendig å spele gitar og piano. Etter skulegangen gjekk han i lære som murar, men avbraut læretida i 2012 for å satse på musikkarrieren.

*Deutschland sucht den Suparstar* 2012
--------------------------------------

I 2012 deltok Hänni i den niande sesongen av tyske *Idol*, *Deutschland sucht den Suparstar*. 28. april 2012 nådde han finalen og vann heile tevlinga over Daniele Negroni med 52,85 prosent av røystene. Han var då den yngste vinnaren i tevlinga og den første ikkje-tyske vinnaren.

Luca Hänni i Tel Aviv i 2019.
2. mai 2012 gav han ut sin fyrste singel, «Don't Think About Me», komponert av Dieter Bohlen. Fire dagar seinare hadde singelen seld til gull i Sveits og nådde fyrsteplassen på singellistene i Sveits, Tyskland og Austerrike.

Debutalbumet *My Name Is Luca* vart gjeve ut 18. mai 2012 og nådde fyrsteplassen i Austerrike og Sveits, og ein andreplass på den tyske albumlista. Albumet vart sertifisert med gull i både Sveits og Austerrike. Oppfølgjarsingelen «I Will Die for You» vart utgjeven 24. august same år. Denne hadde mindre listesuksess og nådde 54. plass i Tyskland, 46. plass i Austerrike og 37. plass i Sveits. Hausten 2012 heldt han ein omfattande turné, *Luca Hänni & Band – Live on Tour*, med 32 konsertar i Tyskland, Austerrike og Sveits. 

I mars 2013 mottok Hänni pris under *Swiss Music Awards* i klassa «beste nasjonale gjennombrot». Han vart samstundes nominert i tre klasser i den tyske musikkprisen Echo. 

Albumet *Dance Until We Die* vart sloppe i april 2013 og nådde ein sjetteplass på den sveitsiske albumlista. Vinteren 2015 drog Hänni til Los Angeles der han produserte sitt fjerde studioalbum.

I 2019 vart Hänni vald til å representere Sveits i Eurovision Song Contest 2019 i Tel Aviv med songen «She Got Me». Han deltok i den andre semifinalen torsdag 16. mai 2019 og kvalifiserte seg til finalen. Dette var fyrste gong sidan 2014 at Sveits kvalifiserte seg til ein finale i Eurovision Song Contest. I finalen enda Hänni på fjerdeplass med 364 poeng, den beste plasseringa til Sveits i Eurovision Song Contest sidan 1993.

Andre oppdrag
-------------

I juni 2012 engasjerte det sveitsiske selskapet Migros Luca Hänni som modell for undertøymerket Nick Tyler. Selskapet presenterte ein undertøyserie for menn, kalla Nick Tyler by Luca. I tillegg vart det lansert ein damekolleksjon kalla Luca's Favorite Edition.

Hänni har òg hatt fleire tv-opptredenar, blant anna som programleiar for RTL II-showet *BRAVO The Hits 2012 – The Show*. Under den ellevte verdsmeisterskapen i wok i Oberhof, deltok Hänni i det sveitsiske firemannslaget som enda på ein sjetteplass.

Diskografi
----------

### Studioalbum

| Tittel | Albumdetaljar | Høgaste
plassering | Sertifiseringar |
| --- | --- | --- | --- |
| SVI | AUT | TYS |
| *My Name Is Luca* | * Release: 18. mai 2012
* Label: Universal
* Format sitt: CD, digital nedlastning
 | 1 | 1 | 2 | * SVI: Gull
* AUT: Gull
 |
| *Living the Dream* | * Utgjeve: 19. april 2013
* Selskap: Universal
* Format: CD, digital nedlasting
 | 1 | 8 | 17 |  |
| *Dance Until We Die* (med Christopher S) | * Utgjeve: 11. april 2014
* Selskap: Future Soundz
* Format: CD, digital nedlasting
 | 6 | 38 | 51 |  |
| *When We Wake Up* | * Utgjeve: 18. september 2015
* Selskap: Muve Recordings
* Format: CD, digital nedlasting
 | 6 | 47 | 81 |  |

### Singlar

| Tittel | År | Høgasteplassering | Sertifiseringar | Album |
| --- | --- | --- | --- | --- |
| SVI | AUT | TYS |
| «Don't Think About Me» | 2012 | 1 | 1 | 1 | * SVI: Gull
 | *My Name Is Luca* |
| «The A Team» | 44 | — | — |  |
| «Allein Allein» | 55 | — | — |  |
| «I Will Die for You» | 37 | 46 | 54 |  |
| «Shameless» | 2013 | 25 | 46 | 49 |  | *Living the Dream* |
| «I Can't Get No Sleep»(med Christopher S) | 2014 | 24 | — | — |  | *Dance Until We Die* |
| «Good Time» (med Christopher S) | 28 | — | — |  |
| «I Can't Get No Sleep (pianoversjon)» | — | — | — |  | Ikkje frå album |
| «Only One You» | 56 | — | — |  |
| «Set the World on Fire» | 2015 | 35 | — | — |  | *When We Wake Up* |
| «Wonderful» | 58 | — | — |  |
| «WARUM!» | 2016 | — | — | — |  | Ikkje frå album |
| «Powder» | 2017 | 29 | — | — |  |
| «Signs» | 2018 | 53 | — | — |  |
| «Bei mir» | — | — | — |  |
|
| «She Got Me» | 2019 | 1 | 26 | 62 |  |  |
| «—» markerer at innspelinga ikkje nådde lista. |

Kjelder
-------

1. 1 2 3  «Switzerland sends Luca Hänni with 'She Got Me' to Tel Aviv». EBU. 7. mars 2019. Henta 7. mars 2019.
2. ↑  «DSDS 2012: Kandidat Luca Hänni» (på tysk). RTL. Henta 21. april 2012.
3. ↑  «Luca Hänni – "Don't Think About Me"». Das österreichische Hitparaden- und Musik-Portal. Henta 7. mars 2019.
4. ↑  «*My Name Is Luca*». Das österreichische Hitparaden- und Musik-Portal. Henta 7. mars 2019.
5. ↑  «I Will Die for You». Das österreichische Hitparaden- und Musik-Portal. Henta 7. mars 2019.
6. ↑  «Switzerland – Eurovision Song Contest». EBU. mai 2019. Henta 26. mai 2019.
7. ↑  «DSDS 2012: Luca Hänni als sexy Unterwäsche-Model». Henta 7. mars 2019.
8. 1 2 3  Lister: Sveits Østerrike Tyskland

* *Denne artikkelen bygger på «John Lundvik» frå Wikipedia på bokmål, den 8. desember 2021.*


|  |  |
| --- | --- |
| Autoritetsdata | 
* VIAF
* GND
* ISNI
* SUDOC
* MusicBrainz (artist)
* Discogs (artist)
* AllMusic (artist)

 |